Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1416

2. A választott úszásnem gyakorlása – levegővétel tökéletesítése 2008/177. szám A TOVÁBBHALADÁS FELTÉTELEI Atlétika: – A tanulók fizikai állapotának felmérésére szolgáló tesztek eredményében való mérhető javulás – A távol- és magasugrás tanult technikájának végrehajtása, teljesítmény növelése – A dobások végrehajtása helyes technikával, különösképpen a dobás ívének képzése, teljesítménynövekedéssel – Állóképesség fejlesztő futásban a saját iramának helyes megválasztása Torna, gimnasztika, rendgyakorlatok: – Ismerje a tanult gyakorlatok szabályos végrehajtását, képes legyen helyben és mozgás közben vezényszónak megfelelő folyamatos végrehajtásra – Tanult gimnasztikai elemekből tudjon összeállítani 12-14 négy-, nyolcütemű gyakorlatot, és azokat végrehajtani – Legyen képes folyamatos mozgással legalább 12 percig gimnasztikai gyakorlatokat végezni – Ismerje, és helyesen valósítsa meg a tanult talajelemeket – Képes legyen nem szokványos testhelyzetekben gurulásokra – Ismerje a dobbantó használatát – Tanult talajelemekből tudjon összefüggő gyakorlatot bemutatni, saját tervezés alapján kéziszerek igénybe vételével – Alakuljon ki biztonságérzet függéshelyzetben – Képes legyen végrehajtani a tanult elemeket kötélen vagy gyűrűn, és állítson össze összefüggő gyakorlatot Kézilabda: – Tudjon 8-10 méteres távolságra átadásokat és átvételeket végrehajtani helyben és mozgás közben – Ismerje a labda nélküli mozgásokat és helyezkedéseket, és azt tudja játékhelyzetben alkalmazni – Tudja alkalmazni a tanult taktikai variációkat támadásban és védekezésben – A meghatározott posztnak megfelelő feladatokat ismerje és alkalmazza Kosárlabda: – Labda nélküli mozgásban és helyezkedésben tudjon elszakadni a védőtől – Játékhelyzetben tudja alkalmazni a szabályokat – Ismerje és tudja bemutatni a tempódobást – Ismerje és tudja bemutatni a fektetett dobásokat – Ismerje a 2-2 elleni játék elemeit – Hajtson végre 3 pontos dobásokat eredményesen Labdarúgás: – Helyben és mozgás közben tudjon társával passzolni – Tudjon labdavezetést végrehajtani irányváltással – Ismerje a labda nélküli helyezkedést, és azt tudja alkalmazni – Állóhelyzetből, labdavezetésből, társtól kapott labdával tudjon kapura rúgni – Tudja alkalmazni a kétérintős játékot – Tudjon párban fejelni – Tudjon felugrásból fejelni – Ismerje és alkalmazza a tanult védekező és támadó taktikát – Eredményesen hajtsa végre az egyérintős játékot – Hajtson végre eredményes pontrúgásokat Szabadidős sporttevékenységek: – Legyen képes részt venni a szabadtéri órákon és ott aktív, intenzív tevékenység jellemezze Küzdősport: – Ismerje a tanult technikai elemeket, azokat tudja bemutatni és küzdelemben alkalmazni Úszás: – Képes legyen helyesen végrehajtani a tanult úszásnem technikáját, és teljesítménye az mutasson fejlődést elmúlt év eredményéhez képest. 2008/177. szám

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes